SUID-AFRIKAANSE RADIOLIGA 
SARLNUUS SONDAG 26 AUGUSTUS 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


Hierdie uitsending word gedoen deur Gustav, ZS6GBWN, vanuit Pretoria met 
herleidings op 51,400, 10,135, 7,066 en 3,695 MHZ asook 438,825 en 1 297 MHz 
in die Pretoriagebied. (Ander nuuslesers verander soos toepaslik). 


In die nuus vandag; 


DIE RUIMTE IN MET AMATEURRADIO OM INTERNASIONALE 
RUIMTEWEEK TE GEDENK 


VANAAND SE PRESIDENTSNET EN INTEGNET IS UITGESTEL 
TWEE AMATEURS GAAN 6 m-BEDRYF BEVORDER 
HANNES GOETZEE WEN DIE HE-KONSTRUKSIEKOMPETISIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DIE RUIMTE IN MET AMATEURRADIO OM INTERNASIONALE 
RUIMTEWEEK TE GEDENK 


Leerders in Suid-Afrika jonger as 18 jaar word uitgenooi om deel te neem aan `n 
spesiale projek om 50 jaar van die mens se wedervaringe in die ruimte te gedenk. 
In Oktober sal dit 50 jaar tevore wees dat die eerste satelliet, Sputnik 1, deur 
die Russe gelanseer is. 


Om die gebeurtenis te gedenk is verskeie gesamentlike aktiwiteite deur die SARL, 
SA AMSAT en die Suid-Afrikaanse Amateurradio-ontwikkelingstrust beplan. 
Die jeugaktiwiteit word genoem “Die Ruimte in met Amateurradio”, en behels 
die volgende: 


. `n Moderne skootrekenaar wat gewen kan word; . 10 Leerders kan `n SARL 40 
meter Direkte Omsettingsontvangerboustel wen; . 30 Leerders sal 'n geleentheid 
gebied word om met Suid-Afrika se eerste ruimtevaarder, Mark Shuttleworth, 
per amateurradio op 10 Oktober te praat en vrae te vra aangaande Mark se 
ondervindings in die ruimte; . Elke deelnemer sal `n sertifikaat ontvang vir 
deelname aan die gebeurtenis. 


Daar is twee kategorieë vir deelname: . Skoolgroepsdeelname; . Individuele 
deelname. 


Beide kategorieë vereis dat die deelnemer 'n opstel sal skryf oor “Die toekoms 
van Ruimte in ondersteuning van die Mens”. Die opstel moet die oorspronklike 
werk van die deelnemer wees en moet tussen 400 en 600 woorde beslaan. 


Volledige besonderhede is beskikbaar op die webwerwe van die organisas- 
ies wat die aktiwiteite borg nl: www.sarl.org.za, www.amsatsa.org.za en 
www.amateurradio.org.za. 


Dit sal slegs vir 10 skole moontlik wees om deel te neem en hulle moet binne die 
dekkingsgebiede van die volgende herhalers geleë wees: Groter Kaapstad, Port 
Elizabeth, Durban en Gauteng. 


Skole moet hulle aansoeke om te registreer voor 5 September instuur na 
youth@sarl.org.za. Die sluitingsdatum vir die instuur van opstelle is 25 
September. 


VANAAND SE PRESIDENTSNET EN INTEGNET IS UITGESTEL 


Die Presidentsnet en Integnet wat vanaand sou plaasvind is uitgestel tot 
volgende Sondag 2 September. Sluit volgende Sondag om 19:00 by Graham 
Hartlett, SARL-president, aan. Graham sal die SARL se groot voortplantings- 
navorsingsprojek waarby SARL-lede, wat toegang het tot n ontvanger wat 
die 7 MHz Amateurband kan ontvang, betrokke kan raak. INTEGNET volg 
om 20:00 met 'Tjerk Lammers,ZS6P, as gasspreker. 'Tjerk sal die SARL se 
toekennings en @OSL-werking bespreek. Beide programme beloof om van groot 
belang te wees. 


Klubs wat aan die telekonferensiebrug wil koppel moet n e@-pos aan 
armi@sarl.org.za stuur met die besonderhede van die telefoonnommer 
wat gekoppel moet word asook besonderhede van die herhaler wat gebruik gaan 
word. 


TWEE AMATEURS GAAN 6 m-BEDRYF BEVORDER 


Verlang jy n @SO op 6 meter FM of ESB? Sluit by ZS4SM en ZS6DJD op die 
laaste Vrydag van die maand om 20:00 aan vir n kontak. Die span sal met 
FM begin en later oorskakel na ESB. Die frekwensie wat gebruik gaan word is 
51,160 MHZ. Roep hulle hierdie Vrydag, 31 Augustus. 


HANNES GOETZEE WEN DIE HE-KONSTRUKSIEKOMPETISIE 


Hannes Coetzee, ZS6BZP, het die HF-konstruksiekompetisie gewen met sy in- 
skrywing van n 40 meter direkteomskakelingontvanger. Die projek word die 
SARL 40 Meter DO-ontvanger genoem en is bedoel as n projek, van behoudende 
waarde, vir opgradering van ZR na ZS. Nadat die papierontwerp deur die Suid- 
Afrikaanse Amateurradio-ontwikkelingstrust gekies is, het Hannes n toekenning 
van R1 000 ontvang om n prototipe te ontwikkel en te bou. Die ontvanger, wat 
in n netjies gegraveerde houer gemonteer is, is by die Radio Tegnologie in Ak- 
siedag, wat verlede naweek in Gauteng gehou is, oorhandig. Hannes het ook 
n Yaesu dubbelband mobiele BHF-sendontvanger, wat deur Verstay geborg is, 
ontvang. 


DEELNAME AAN DIE SARL-DIGITALE KOMPETISIE BESORG ZS4SS N 
DUBBELBAND HAND SENDONTVANGER 


Johan Steyn,ZS4SS, was die algehele wenner van die SARL-digitalekompetisie 
en het n YAESU VX-2R 2 m/70 cm mikrohandstel gewen. 


Die SARL se digitale kompetisie is op 24 Junie gehou op die 40, 6 en 2 meter- 
bande. Die kompetisie is deur die Lichtenburg Amateurradioklub geborg en is 
gemik op die bevordering van die gebruik van die PSK-modus in Suid-Afrika. 


“PSK is n interessante modus”, het Piet Badenhorst, SARL-BHF-bestuurder, 
gesê. “In baie opsigte word dit in verskeie kringe beskou as die opvolger van 
RTTD. Veels geluk aan Johan wat die kompetisie met 280 punte gewen het, ver 
voor sy naaste mededinger”. Nog n hand-sendontvanger kan in die BHF/UHFE- 
kompetisie gewen word, wat op 22-23 September plaasvind. Die sendontvangers 
is deur Kobus Conradie, ZS1DO/ZS6UZ, van LetsPlayRadio, geskenk. 


AUGUSTUS UITGAWE VAN RADIO ZS PROPVOL INTERESSANTE AR- 
TIKELS 


Die Julie/Augustus uitgawe van Radio ZS is in die pos en nou op die web 
beskikbaar. Dit is propvol interessante artikels en aanbiedinge. In n aanlopende 
reeks onder die opskrif “Ham Pride: Legacies and 'Traditions”, bespreek Dave 
Ingram, K4TWJ, die vraag of morsekode, nou dat dit nie meer verpligtend is 
nie, n meer populêre modus word. 


Karel Canitz, ZS1KC, neem lesers op n uitstappie na die Hel en deel die Boland 
Amateurradioklub se ondervindings in hierdie unieke vallei in die Weskaap. 


Leer meer van Sagtewaregedefineerde radio met ZS6BUJ en kry die rekenaar 
om met die wêreld te praat n moet lees stuk. 


Mike Bosch, ZS2FM, in sy eiesoortige manier vra: “Is daar nog plek vir ama- 
teurradio in hierdie moderne ruimte-eeu? Het amateurradio van sy betowering 
verloor?” 


Eddie Leighton skryf oor die Kenwood TH-D7, n APRS-entoesias se droom. 
Hy wys hoe om pynloos met APRS aan die gang te kom. 


ZSAJAN neem ons uit met n veldstasie en ZSGAAW gee n nuwe betekenis aan 
Radioverkenning. 


Die webuitgawe kan in PDF afgelaai word en is slegs aan SARL-Iede beskikbaar. 


Hierdie uitgawe van Radio ZS alleen is genoeg rede om by die SARL aan te sluit, 
indien jy dit nog nie reeds gedoen het nie. Kry n lidmaatskapaansoekvorm op 
die web of skakel die kantoor, Maandag tot Vrydag tussen 09:00 en 13:00 by 011 
675 2393 of stuur n e-pos aan admin@sarl.org.za. 


SARL 40 m MOBIELE SPRINT INDIENING VAN LOGSTATE' 


Logstate vir hierdie kompetisie, wat op 12 Augustus gehou is, moet per e-pos aan 
zs1bak@mailbox.co.za. of per slakkepos aan BARK Posbus 2105, DENNESIG, 


7601 gestuur word. 


Weens n tegniese fout met die indieningsadres word die afsnydatum vir indien- 
ing nou uitgestel tot 3 September 2007. 


KLUBNUUS 


Die Adventure Radioklub, (ZS1ARC), het hulle AJV op Kaap Columbine, ty- 
dens die vuurtoringnaweek, gehou. 


Die volgende lede is tot die komitee verkies: Voorsitter: Koos, ZS1KWV; Onder- 
voorsitter/ webmeester: Jan, ZS1VDV; Sekretaris/ Tesourier: Martin, ZS1SM. 


Die Highway Amateurradioklub (HARC) het op Dinsdag 21 Augustus hul AJV 
gehou, en die volgende lede is tot die komitee verkies: 


Voorsitter Edwin Musto, ZS5BBO; Ondervoorsitter Garth Wheeler, ZS5GMW; 
Tesourier Anne Bean, ZS5FAB; Sekretaris Tony Mayall, ZS5GR; Lede Jo Boes, 
7S5JO, Rudi Smook, ZSSARS, Sean Prichard, ZR5SEP,en Sheldon Brown, 
ZRS5SDB. 


Die tradisionele versnaperingstafel het na die vergadering gevolg. 


Die nuwe komitees word gelukgewens met die verkiesing en die uittredende komi- 
tees bedank vir die harde werk. 


Die OOSRAND AMATEURRADIOKLUB hou hul vlooimark op Saterdag 6 
Oktober om 08:00 tot 12:00 by die klubhuis in Springs. Lede sal @ORV wees op 
145,675 Mhz, die Oosrandherhaler. Tafels kos R20. 


Die vlooimark sal gevolg word deur die 60ste AJV van die Oosrand Radioklub 
(gestig 1947) vanaf 12:00 tot 13:00. 


Sien jou by die vlooimark. 
HEF VOORTPLANTINGSVOORSPELLING 


Hannes Coetzee, ZS6GBZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal stil wees met moontlike lae 
stormvlakke gedurende 3 September. Die verwagte effektiewe sonvlektelling sal 
gedurende die komende week minder as 5 wees. 


20 m en 40 m is die beste keuse vir DX met moontlike 20 m-openinge vanaf 15:00 
SAT na Indië. Daar is 'n moontlikheid van swak 20 m-openinge na Australië 
vanaf 08:00. Vanaf ongeveer 16:00 is daar moontlike 20 m-openinge na Europa. 
Vir die nagwolwe is daar om 04:00 moontlike swak 80 m-openinge na die Ooskus 
van die VSA. Andersins gaan kontakte met die Verenigde State baie uitdagend 
wees. 


Vir die morsekode- en digitale entoesiaste sal dit lonend wees om 10 MHZz te 
monitor. 


Plaaslik gaan toestande op 40 m vir vanmiddag se SARL Gelykgolfwedstryd 
goed wees. Oor die korter afstande, byvoorbeeld tussen Pretoria en Durban 
asook Durban en Kaapstad, gaan 80 m goed werk. 


Verder is dit nou weer die tyd om saans kontakte te maak vir jou 80 m WAZS- 
toekenning. 


Onthou dat hierdie net 'n voorspelling is en dat HF jou nog steeds kan verras. 
Skakel jou stel aan,luister en roep ook CO om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


1 September SARLGHOME; 1 September - Wesrand ARK Vlooimark; 2 Septem- 
ber - Presidentsnet en Integnet (Uitgetsel van 26 Augustus); 1 - 2 September 
- Midlands Amateurradioklub, ZS5PMB, bedrywig by Underberg Boereverenig- 
ing se skou; 3 September Sluiting van indiening van logs vir BARK Mobiele 
Sprint; 20 September - Sluitingsdatum vir inskrywings vir Oktober RAE; 4 - 10 
Oktober - Spesiale ruimteprogram; 6 Oktober - SA AMSAT Ruimtekonferensie; 
6 Oktober Oosrand Amateurradioklub se vlooimark en AJV; 18 Oktober - Klas 
A RAF. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Gustav, ZS6BWN, saamgestel en uitgesaai is. 


'n Voorspoedige week word aan almal toegewens, 73. 


